बाइलान्दो
बाइलान्दो ( स्पेनी गायक एनर्रिके इग्लेसियासको गीत हो जुन उनको सेक्स एन्ड लभ नामक दसौँ साङ्गीतिक सङ्गालोको एक गीतको रूपमा सार्वजनिक गरिएको थियो। यस गीतका विभिन्न कलाकारहरूद्वारा केही समायोजन संस्करणहरू जारी गरिएका थिए भने यस गीतको वास्तविक संस्करणमा एनर्रिके, कुबाका परिचित गायक दिसेमर बुयनो र हेन्ते दे जोना नामक एक साङ्गीतिक समूहद्वारा स्वर दिइएको छ भने यस गीतलाई सबै कलाकारको मिलेमतोमा रचना गरिएको थियो। यस गीतलाई कालारोस पाउकरले निर्माण गरेका हुन्। यस गीतलाई युनिभर्सल रेपोब्लिक रेकर्डसद्वारा सन् २०१४ फेब्रुअरी ३ का दिन सार्वजनिक गरिएको थियो।

सन् २०१३ मा यस गीतलाई एनर्रिकेको स्वर बिनानै बुयनो र हेन्ते दे जोनाद्वारा निर्माण गरिएको थियो भने यस गीतको उनीहरूले एक आधिकारिक श्रव्य दृश्य पनि निर्माण गरेका थिए जुन पछिका विभिन्न संस्करणहरूमा केही अंशका रूपमा रहेका छन्। वास्तविक स्पेनी संस्करण पश्चात् सन् २०१४ अगष्ट २४ का दिन यस गीतका तीन गीति संस्करणहरू सार्वजनिक गरिएको थियो जसमा एक अङ्ग्रेजी र स्पेनी मिश्रति गीति संस्करणमा जमैकाका गायक सान पलको पनि आवाज रहेको छ। एनर्रिकेले पछि यस गीतको दुई पुर्तुगाली संस्करणहरू पनि सार्वजनिक गरेका थिए जसको पहिलो संस्करणमा ब्राजिली गायक लुअन सान्तानाको स्वर रहेको छ भने पछिको संस्करणमा पुर्तुगाली गायक मिकायल कारेइरा स्वर रहेको छ। यस गीतको वास्तविक स्पेनी संस्करण रिनास दे कोरोसानोको आधिकारिक गीत बनेको थियो। आइएफपिआईका अनुसार बाइलान्दो सन् २०१४ दश उत्कृष्ट बिक्री हुन सफल गीतको सूचीमा सूचीकृत भएको थियो भने तात्कालिक समयमा यस गीतका ८० लाख प्रतिलिपीहरू विश्वव्यापी रूपामा बिक्री भएका थिए।

सङ्गीत तालिका

साप्ताहिक तालिका

वर्ष-समाप्ति तालिका

सार्वजनिक इतिहास

सन्दर्भ सामग्री 

एनर्रिके इग्लेसियासका गीतहरू